Thor A. Nagell

Thor Andreas Nagell (født 2. februar 1952) er en norsk frilansjournalist og SV-politiker, bosatt i Kragerø.

Biografi 
Nagell er utdannet fra universitetene i Trondheim, Bergen og Oslo med fagene psykologi, historie, sammenlignende politikk og statsvitenskap. Han har også tatt pedagogisk seminar. Han har jobbet som lærer, bokhandler og som political/labor analyst ved Den amerikanske ambassade i Oslo. Siden 1985 har han jobbet i media som journalist i Nordmørsposten og Romsdals Budstikke, som politisk reporter i Dagens Næringsliv og Norpress (medlem av Stortingets presselosje). Han har også vært redaksjonssjef i Lofotposten og ansvarlig redaktør i Driva.  1. september 2000 startet han som frilanser med base i Molde.

Han har også vært engasjert som lærer/coach/redaktør ved Journalistutdanninga ved Høgskulen i Volda.

Bibliografi 
 Ormen Lange. Når det umulige blir mulig (Kom Forlag, 2007). ISBN 9788292496510

Referanser 

Norske journalister
Norske redaktører
Norske sakprosaforfattere
Fødsler i 1952